(ພິທີປະກາດສິນຄ້າຫວຽດນາມ ມີຄຸນນະພາບສູງປີ 2017)
ພິທີປະກາດສິນຄ້າຫວຽດນາມ ມີຄຸນນະພາບສູງປີ 2017 ຖືກດຳເນີນໃນຕອນຄ່ຳວັນທີ 02/03, ຢູ່ນະຄອນໂຮ່ຈິມິນ. ປີນີ້ມີ 592 ວິສາຫະກິດໄດ້ຮັບນາມມະຍົດສິນຄ້າຫວຽດນາມ ທີ່ມີຄຸນນະພາບສູງ ໂດຍຜູ້ອຸປະໂພກບໍລິໂພກຄັດເລືອກຢ່າງເປັນທາງການ. ພິທີປະກາດປີນີ້ກໍ່ແມ່ນໂອກາດເພື່ອຍ້ອງຍໍບັນດາວິສາຫະກິດທີ່ໄດ້ເຄື່ອນໄຫວຕິດພັນກັບຄວາມຮັບຜິດຊອບຕ່ໍສັງຄົມ, ປະກອບສ່ວນຍົກສູງກຳລັງແກ່ງແຍ້ງຂອງສິນຄ້າຫວຽດນາມ.
ທີ່ພິທີປະກາດ, ສະມາຄົມວິສາຫະກິດສິນຄ້າຫວຽດນາມ ທີ່ມີຄຸນນະພາບສູງໃຫ້ຮູ້ວ່າ ຈະເລີ່ມສ້າງ “ຊຸດມາດຖານສິນຄ້າຫວຽດນາມ ຄຸນນະພາບສູງຕາມມາດຕະຖານຂອງການເຊື່ອມໂຍງ”. ຊຸດມາດຖານນີ້້ເລີ່ມຕົ້ນດ້ວຍຂະແໜງສະບຽງອາຫານ ແລະ ຖືເປັນສຳຄັນວຽກງານສື່ສານໂຄສະນາ, ພິເສດແມ່ນສື່ສານກັບສາກົນ. ທ່ານ ຟ້າມທ໋າຍບິ່ງ, ຜູ້ອຳນວຍການບໍລິສັດຫຸ້ນສ່ວນກະສິກຳເຕັກໂນໂລຊີສູງ ຈູງອານ, ວິສາຫະກິດບັນລຸນາມມະຍົດສິນຄ້າຫວຽດນາມ ທີ່ມີຄຸນນະພາບສູງ ປີ 2017 ໃຫ້ຮູ້ວ່າ.
“ສິນຄ້າຫວຽດນາມ ທີ່ມີຄຸນນະພາບສູງໂດຍຜູ້ອຸປະໂພກບໍລິໂພກຄັດເລືອກ. ແຕ່ສະມາຄົມວິສາຫະກິດສິນຄ້າຫວຽດນາມ ທີ່ມີຄຸນນະພາບສູງຍົກອອກມາຊຸດມາດຖານໃໝ່ຄືແນວນີ້ ຄຸນນະພາບຈະຖືກນຳເຂົ້າກົດໝາຍ, ເພື່ອໃຫ້ວິສາຫະກິດມີພື້ນຖານພ້ອມກັບການຄັດເລືອກຂອງຜູ້ອຸປະໂພກບໍລິໂພກ. ຂ້າພະເຈົ້າເຫັນວ່າ ນີ້ແມ່ນຈຸດໃໝ່: ຢືນຢັນວຽກງານຂອງສະມາຄົມແມ່ນມີຄວາມໝາຍ ແລະ ເໝາະສົມກັບທ່າອ່ຽງ”.
(ແຫຼ່ງຄັດຈາກ VOV)